Oficiālais Vēstnesis 320 E , 15/12/2005 Lpp. 0281 - 0283



P6_TA(2005)0082 Saūda Arābija Eiropas Parlamenta rezolūcija par Saūda Arābiju Eiropas Parlaments, - ņemot vērā tā iepriekšējo rezolūciju par Saūda Arābiju (pieņemta 1996. gada 18. janvārī) [1] un tā rezolūciju par ANO Cilvēktiesību komitejas gadskārtējām sanāksmēm Ženēvā (2000. - 2005. gads), - ņemot vērā Eiropas Parlamenta deputātu delegācijas attiecībām ar Persijas līča valstīm darba vizīti Saūda Arābijā, tostarp Jemenā, no 2005. gada 7. līdz 12. februārim, - ņemot vērā to, ka Saūda Arābija 2004. gada oktobrī ratificēja ANO Konvenciju par jebkuras sieviešu diskriminācijas izskaušanu (CEDAW), it īpaši tās 7. pantu par politisko un sabiedrisko dzīvi; - ņemot vērā Reglamenta 115. panta 5. punktu, A. tā kā Saūda Arābijas pirmās jebkad notikušās pašvaldību vēlēšanas sākās 2005. gada 10. februārī Rijādā un ilgs līdz 2005. gada 21. aprīlim, kas ir pirmais valsts mēroga vēlēšanu process visā Saūda Arābijas pastāvēšanas vēsturē; B. tā kā ievēlēs pusi no pašvaldību padomju deputātiem, bet otru pusi vēl joprojām iecels karalis; C. tā kā sievietēm nav piešķirtas vēlēšanu tiesības, lai gan vēlēšanu likumā ir sievietēm ir atļauts piedalīties vēlēšanās, jo likumā ir lietots arābu vārds "pilsonis", kas attiecas gan uz vīriešiem, gan uz sievietēm, norādot ka abiem dzimumiem ir tiesības vēlēt; D. tā kā vairākas Saūda Arābijas varas iestādes ir paziņojušas, ka sievietes nākotnē būs tiesīgas vēlēt; E. tā kā sievietes Saūda Arābijā vēl arvien izjūt dažāda veida diskrimināciju gan privātajā, gan sabiedriskajā dzīvē; F. ir īpaši norūpējies par apstākļiem, kādos nākas dzīvot un strādāt viesstrādniekiem, it īpaši sievietēm, kuras nodarbina kā mājkalpotājas; 1. izsaka gandarījumu par pirmo valsts mēroga vēlēšanu procesu Saūda Arābijā, ko novēroja Eiropas Parlamenta delegācija un atzina par soli uz priekšu pretī sociālām un politiskām reformām, bet izsaka dziļu nožēlu par to, ka šajās vēlēšanās nav ļauts piedalīties sievietēm; 2. atgādina varas iestādēm par to saistībām atbilstīgi Konvencijai par jebkuras sieviešu diskriminācijas izskaušanu (CEDAW), kuras dalībvalsts ir arī Saūda Arābija, izsaka savu solidaritāti tiem Saūda Arābijas iedzīvotājiem, kas cer, ka vēlēšanu procesā tiks iesaistīti visi valsts pilsoņi, un aicina varas iestādes veikt atbilstošus pasākumus, lai novērtu sieviešu segregāciju un diskrimināciju un pakāpeniski palielinātu sieviešu līdzdalību politisko lēmumu pieņemšanas procesā ar tādiem pašiem noteikumiem, kā vīriešiem, un ļaut tām ieņemt sabiedriskus amatus un pildīt visas sabiedriskās funkcijas visos valdības līmeņos; 3. aicina Saūda Arābijas valdību atcelt ierobežojumus sieviešu pārvietošanas brīvībai, tostarp aizliegumu vadīt automašīnu; ierobežojumus nodarbinātības iespējām; tiesiskā statusa ierobežojumus pārstāvībai tiesas sēdēs; 4. atkārtoti aicina atcelt nāves sodu un aicina nekavējoties noteikt moratoriju nāves sodu izpildei Saūda Arābijā, kur saskaņā ar Amnesty International datiem 2004. gadā tika izpildīts 31 nāves sods. 5. aicina varas iestādes veikt pasākumus, lai uzlabotu viesstrādnieku darba apstākļus un izturēšanos pret tiem, it īpaši sievietēm; 6. izsaka nožēlu, ka Saūda Arābijā vēl joprojām nav reliģiskā pārliecības brīvības, mudina varas iestādes turpināt centienus veicināt lielāku savaldību un iecietību pret cilvēkiem ar citādu reliģisko pārliecību; 7. uzsver, cik svarīgi ir vērsties pret terorismu un fundamentālismu, tajā pašā laikā sargājot cilvēka pamattiesības un pilsoniskās brīvības, un ar šādiem nosacījumiem atbalstītu ES un Saūda Arābijas attiecību stiprināšanu; 8. jo īpaši aicina ES un Saūda Arābiju atbalstīt vienai otras pūliņus panākt apmierinošu risinājumu Izraēlas un Palestīnas konfliktam; 9. aicina Padomi un Komisiju ierosināt izskatīt šos jautājumus nākamajā ES un Persijas līča valstu apvienotajā padomju un ministru sanāksmē; 10. mudina ES iestādes palielināt savu klātbūtni šajā reģionā un stiprināt darba attiecības ar Saūda Arābiju, palielinot finansējumu pārstāvniecībai Rijadā un plānojot ES Ārlietu komisāra un/vai ES Augstais pārstāvis ārpolitikas un drošības politikas jomā viesošanos Saūda Arābijā tuvākajā nākotnē; 11. uzdod tā priekšsēdētājam nosūtīt šo rezolūciju Padomei, Komisijai, ANO augstajam komisāram cilvēktiesību jautājumos, princim Abdullāham Ibnam Abdulam Azizam, Saūda Arābijas valdībai un Valstu dialoga ar Saūda Arābiju centra ģenerālsekretāram. [1] OV C 32, 5.2.1996., 98. lpp. --------------------------------------------------